open-index/open-wikipedia-markdown huggingface dataset:
Shelby County (Texas)

**Shelby County** er et fylke i den amerikanske delstaten Texas. Det ligger i den østlige delen av staten. Det grenser mot Panola County i nord, Sabine County og San Augustine County  i sør, Nacogdoches County i sørvest og mot Rusk County i nordvest. Det har også grense mot delstaten Louisiana i øst.

Shelby Countys totale areal er 2 161 km² hvorav 105 km² er vann. I 2000 hadde fylket 25 224 innbyggere og administrasjonssenteret ligger i byen Center. Shelby County har fått sitt navn etter soldaten Isaac Shelby. 

## Byer
*Center
*Huxley
*Joaquin
*Shelbyville 
*Tenaha
*Timpson
## Eksterne lenker
*
Jefferson

Navnet eller begrepet **Jefferson** har flere betydninger:

Geografi
*Jefferson County (Alabama)
*Jefferson County (Arkansas)
*Jefferson County (Colorado)
*Jefferson County (Florida)
*Jefferson County (Georgia)
*Jefferson County (Idaho)
*Jefferson County (Illinois)
*Jefferson County (Indiana)
*Jefferson County (Iowa)
*Jefferson County (Kansas)
*Jefferson County (Kentucky)
*Jefferson County (Mississippi)
*Jefferson County (Montana)
*Jefferson County (Missouri)
*Jefferson County (Nebraska)
*Jefferson County (New York)
*Jefferson County (Ohio)
*Jefferson County (Oklahoma)
*Jefferson County (Oregon)
*Jefferson County (Pennsylvania)
*Jefferson County (Tennessee)
*Jefferson County (Texas) 
*Jefferson County (Washington)
*Jefferson County (Vest-Virginia)
*Jefferson County (Wisconsin)

*Jefferson (elv), sideelv til Missouri (elv)
*Jefferson Parish i Louisiana 
*Jefferson City (Missouri)

Personer
* Mange personer har Jefferson som fornavn *eller* etternavn, her nevnes bare
**Jefferson de Oliveira Galvão, fotballspiller kjent som **Jefferson**
**Thomas Jefferson, USAs tredje president
Deksametason

**Deksametason** er et syntetisk glukokortikoid. Legemiddelet brukes for å dempe betennelse i en rekke organer.

## Tilgjengelige preparater
*Øyedråper monopreparat 
***Isopto-Maxidex* 
***Spersadex* 
*i kombinasjon med antibiotika
***Maxitrol* (+ neomycin og polymyksin)
***Sofradex* (+ framycetin og gramicidin)

## Covid-19

En del av den medisinske forskning som er utløst av koronaviruspandemien i 2020 er hvorvidt allerede foreliggende legemidler, som var utviklet og benyttet mot andre sykdommer, kan yte gode bidrag i kampen mot covid-19. Blant de mange legemidler som undersøkes i så måte er *Deksametason*, på grunn av at den akutte voldsomme åndenød som kan true respiratorpasientens liv, skal kunne motvirkes, i samband med kraftigere oksygentilførsel.

## Referanser
Valp

En **valp** (på riksmål skrevet **hvalp**) er en benevnelse man helst bruker om avkom etter hundedyr, bjørner, rødpanda og halvbjørner. Benevnelsen brukes også om ungene til enkelte arter i mårfamilien, inkludert jerv og mink.

Valpestadiet varer til valpen kan kalles et ungdyr, noe som varierer både mellom og innad i artene. Små hunderaser er hvalp i cirka 9 måneder, mens store raser er hvalp i opp til 15 måneder.

Avkom etter andre pattedyr har andre benevnelser, som for eksempel lam (sau), killing (geiter), kalv (drøvtyggere), føll (hovdyr) eller rett og slett unge.
## Referanser
Kinney County

**Kinney County** er et fylke i den amerikanske delstaten Texas. Det ligger i den sørvestlige delen av staten og det grenser mot Edwards County i nord, Uvalde County i øst, Maverick County i sør og mot Val Verde County i vest. Det har også grense mot Mexico i sørvest.

Kinney Countys totale areal er 3 536 km² hvorav 5 km² er vann. I 2000 hadde fylket 3 379 innbyggere og administrasjonssenteret ligger i byen Brackettville. Fylket har fått navn etter nybyggeren Henry Lawrence Kinney. 

## Byer
*Brackettville
*Spofford
## Eksterne lenker
*
Maverick County

**Maverick County** er et fylke i den amerikanske delstaten Texas. Det ligger i den sørvestlige delen av staten og det grenser mot Kinney County i nord og mot Zavala County og Dimmit County i øst. Det har også grense mot Mexico i sør og vest.

Maverick Countys totale areal er 3 346 km² hvorav 30 km² er vann. I 2000 hadde fylket 47 297 innbyggere og administrasjonssenteret ligger i byen Eagle Pass. Fylket har fått navn etter kvegoppdretteren og lovgiveren Samuel Maverick. 
## Eksterne lenker
*
Konservatorium

**Konservatorium**, også kalt **musikkonservatorium**, er en offentlig eller privat høyere læreanstalt til utdannelse i musikk.

Historisk drev musikkonservatorier ofte både profesjonell utdannelse av musikere og fritidsundervisning, særlig av barn og unge. Fritidsundervisningen hadde dels et allmenndannelseselement, siden musikkundervisning på grunnleggende og middels nivå var relativt vanlig i borgerlige miljøer som en del av allmenndannelsen, og dels et rekrutteringselement, gjennom at musikalske talenter som senere gikk videre med en mer profesjonell musikkutdannelse gjerne begynte på fritidsundervisningen og ble oppdaget der.

I dag er betegnelsen konservatorium ikke like mye brukt som tidligere, og det er et tydeligere skille mellom institusjoner som gir fritidsundervisning og profesjonell utdannelse i musikk. De sistnevnte har i mange tilfeller fått status som høyskole eller i noen land universitet.

## Norge
I Norge finnes det i dag  ni konservatorier:

* Universitetet i Agder, fakultet for kunstfag
* Universitetet i Bergen, Griegakademiet
* Musikkonservatoriet i Tromsø
* Universitetet i Stavanger, Institutt for musikk og dans
* Norges musikkhøgskole
* Barratt Due musikkinstitutt
* Kunsthøgskolen i Oslo, Fakultet for scenekunst
* NTNU, Institutt for musikk
* NLA Høgskolen Staffeldtsgate

## Eksterne lenker
* Konservatorieutdanning i Norge
Dimmit County

**Dimmit County** er et fylke i den amerikanske delstaten Texas. Det ligger i den sørlige delen av staten og det grenser mot Zavala County i nord, Frio County i nordøst, La Salle County i øst, Webb County i sør og mot Maverick County i vest.  

Dimmit Countys totale areal er 3&nbsp;456 km² hvorav 9 km² er vann. I 2000 hadde fylket 10&nbsp;248 innbyggere og administrasjonssenteret ligger i byen Carrizo Springs. Fylket har fått navn etter Philip Dimmitt. 

## Eksterne lenker
*
Rang

**Rang** betyr å *ordne* eller å *stille opp i en viss rekkefølge*, og kan som sådan henlede til en rekke ulike betydninger, eksempelvis:

* Rang (ansvar)
* Rang (avdeling)
* Rang (klasse)
* Rang (posisjon)
* Rang (verdighet)
* Militær grad
* Rang (båt), et skråttstilt lite band nær en av stevnene.
* Rangordning
* Rangordning blant hundedyr
* Rangsperson
Cannabis

**Cannabis** kan vise til:

* Hamp (*Cannabis sativa L.*) – en nyttevekst i hampfamilien
* Cannabis (rusmiddel) – oftest i formen som hasj eller marihuana, et psykoaktivt stoff fra *Cannabis sativa* og varianten *indica*
* Medisinsk cannabis – medisinsk bruk av cannabis, ofte med lavt THC-innhold
Gunnel Mauritzson

**Gunnel Mauritzon** (født 23. april 1961 i Havdhem på Gotland) er en svensk folkemusiker (vokal og obo), kjent fra en rekke utgivelser og sine forsøk på å kombinere mot andre musikkformer, bl.a. jazz.

Hun vokste opp i en musikalsk familie på Gotland og ble ble tidlig kjent som medlem i folkemusikkgruppen «Gunnfjauns kapell» (1985-1999). Hun tok utdannelse ved Kungliga Musikhögskolan i Stockholm og er lærer i folkelig sang og er lærer på Kungliga Musikhögskolan og Musikhögskolan Ingesund.
Hennes egen trio er «Nåra» (etablert 1997) der hun spiller tradisjonell
folkemusikk med 
Björn Ståbi  fiolin og Bengan Janson trekkspill (*Nåra*, 1999).
I «Mirare» tok hun med
Hans Kennemark fiolin
Roger Tallroth gitar og Rickard Åström piano.  Kvartetten
ga ut
*Psalmer i 2000-talet*, *Åter* (2001) og
*Raisu Äut* (2003).
I «Orientexpressen» er utvalget Balkan-preget.
I bandet «Mirare» er Stefan Wingefors med på bass.

Hun har siden 1995 fremført musikk av Lars Gullin og derfor vært tildelt Lars Gullin-prisen (2002). 

## Priser og utmerkelser
* 2001 – SKAP:s jubileumsstipend for folkemusiker med motiveringen: ”Gunnel Mauritzson gör musik som på ett självklart sätt länkar mellan himmel och jord – vardag och kärlek”.
* 2002 – Lars Gullin-prisen
* 2003 – Stockholms läns landstings kulturstipend
* 2009 – Manifestpriset for beste CD innen folkemusikk for albumet *Det som sker…*

## Diskografi
* 1986 – *Gåttar äi vällingi* (med gruppen Gunnfjauns Kapell)
* 1989 – *Dammet lättar* (med Gunnfjauns Kapell)
* 1990 – *Octavox*
* 1991 – *Sjelvar* (med Gunnfjauns kapell)
* 1994 – *Naudljaus* (med Gunnfjaus kapell)
* 1995 – *Rosor på Burgen: Gotländska artister tolkar Gustaf Larsson*
* 1996 – *Silhuette* (med Gunnel Mauritzson Band)
* 1997 – *Mahala!* (med folkemusikkgruppen Orientexpressen)
* 1998 – *Volund* (med Gunnfjauns Kapell og Allmänna Sången Visby)
* 1999 – *Nåra* (med Björn Ståbi och Bengan Janson)
* 2001 – *Åter* (med Gunnel Mauritzson Band)
* 2003 – *Raisu äut* 
* 2004 – *Remembering Lars Gullin*
* 2006 – *Om* (med gruppen Nåra med Björn Ståbi och Bengan Janson)
* 2008 – *Det som sker…* (med Gunnel Mauritzson Band)

## Referanser


## Eksterne lenker
*
Zapata County

**Zapata County** er et fylke i den amerikanske delstaten Texas. Det ligger i den sørlige delen av staten og det grenser mot Webb County i nord, Jim Hogg County i øst og mot Starr County i sør. Det har også grense mot Mexico i vest.  

Zapata Countys totale areal er 2 740 km² hvorav 159 km² er vann. I 2000 hadde fylket 12 182 innbyggere og administrasjonssenteret ligger i byen Zapata. Fylket har fått navn etter Antonio Zapata. 

## Eksterne lenker
*
Aldosteron

**Aldosteron** er et steroidhormon som produseres i binyrebarken. Det er det sterkeste naturlige mineralkortikoidet. Det spiller en vesentlig rolle i reguleringen av natrium, kalium og syre-basebalansen i organismen.

## Virkningsmekanisme og regulering
*Se artikkel om [[steroidhormon]]er for generell virkningsmekanisme. 

Aldosteron virker på mineralkortikoidreseptorer i [[nyre]]nes samlerør, og bidrar til at natrium (Na+)  holdes tilbake, samtidig som kalium (K+) og H+-ioner i større grad skilles ut. Aldosteronets oppgave kan populært sies å være å opprettholde nivået av [[salt]] (NaCl), som en del av [[Renin-angiotensin-aldosteron-systemet]] for å opprettholde [[blodtrykk]]et. Utskillelse av aldosteron stimuleres av tørst, hypovolemi, blodtrykksfall, manglende gjennomblødning til nyrene, lavt natrium (hyponatremi) og høyt kalium (hyperkalemi). 

==Sykdommer==
Årsakene til sykdom deles inn i primære og sekundære. Primær årsak vil si at feilen ligger i selve binyrene. Det er enten en hormonproduserende svulst i binyrene ([[Conns syndrom]]), eller en for stor vekst av selve binyren. Sekundær årsak vil si at grunnen til overproduksjonen ikke sitter i binyrene, men skyldes en annen feil i kroppen. Eksempler på dette kan være leversvikt, svekket nyrefunksjon, hjertesvikt eller som et resultat av feilslått diuretikabehandling ("vanndrivende medisiner"). Primær hyperaldosteronisme er den dominerende årsaken til hyperaldosteronisme.

Av de primære årsakene vil Conns syndrom utgjøre 75%. Denne svulsten er i 98% av tilfellene godartet. Vanlig behandling er å fjerne svulsten ved operasjon.

==Medikamenter==
Aldosteronantagonistene [[spironolakton]] (*Aldactone*, *Spirix*) og [[eplerenon]] (*Inspra'') brukes i behandling av høyt blodtrykk. De virker diuretisk (vanndrivende), men i motsetning til andre diuretika (tiazider og slyngediuretika) gir de ikke kaliumtap, og de kalles derfor også kaliumsparende diuretika. Aldosterontantagonistene brukes som regel i kombinasjon med andre antihypertensiva, og har dokumentert gunstig effekt på dødelighet ved hjertesvikt.

## Referanser
Erkeengelen Mikael

**Erkeengelen Mikael** er den eneste av englene som i Bibelen klart omtales som erkeengel. Av alle englene som er omtalt i Bibelen så er kun tre nevnt ved navn i Bibelens kanon – Mikael, Gabriel og Rafael. Med Den ortodokse kirkes kanon nevnes også Uriel ved navn.

Hans festdag er 29. september eller mikkelsmess som også var høsttakkefest. Fram til 1770 var dette en helligdag i den lutherske statskirke.  Engelen er fremdeles sterkt vektlagt i katolsk liturgi og hagiografi, med egen minnedag, og en felles minnedag med de øvrige erkeengler.Erkeenglene har en sterk posisjon i den katolske kirkes hagiografi og liturgi.

## Nevnt i Bibelen
Erkeengelen Mikael er nevnt følgende steder i Bibelen:
* Judas 9 -
* Jud 1:9 -
* Dan 10:13 
* Dan 10:20 
* Dan 12:1 – Mikael blir omtalt som «han som verner dine landsmenn», altså Daniels landsmenn (israelittene)
* Dan 12:10
* Åpenbaringen 12:7 - Ordlyden «Mikael og englene hans» viser at han har engler under seg; det står at de gikk til krig mot dragen (djevelen) og hans engler

## Teologi
Ut ifra det som står i Judas 9 og Daniel 12:1 identifiserer mange Mikael med den engelen som ledet israelittene gjennom ødemarken.

Innenfor koptisk kristendom regnes Mikael som «Guds hærfører og den fremste av de sju erkeenglene som står foran Gud.» *[[Boken om erkeengelen Mikaels innsettelse]]* er en koptisk tekst fra 400- eller 500-tallet.

I 1. Tessaloniker 4:16 snakkes det om Guds sønn, Jesus Kristus, og det sies at han skal rope «med en erkeengels røst». I Matteus 28:18 sier Jesus selv: «Jeg har fått all makt i himmelen og på jorden». Dette gjør at noen trosretninger trekker den slutning at engelen Mikael er identisk med Jesus Kristus. Kristendommens hovedstrømmer vil imidlertid avvise et slikt syn, siden Kristus heller blir ansett som én av tre personer innen selve guddommen, helt adskilt fra englene.

Syvendedagsadventistene mener at Mikael er den samme som Jesus. De mener at Mikael var den samme som «Ordet» i Johannesevangeliet kapittel 1, som alle ting ble skapt ved. De mener imidlertid at han er en del av treenigheten og derfor ikke en engel i vanlig forstand.

Jehovas vitner identifiserer også Mikael med Jesus. De peker på at navnet betyr «øverste engel», og at uttrykket aldri finnes i flertall i Bibelen. Selv om ordet bare forekommer to ganger i bibelteksten, mener de at dette antyder at det kun finnes én erkeengel. De henviser til Daniel 10,13,20, Daniel 12,1 og Judas 1,9, som de mener identifiserer Mikael som erkeengel. I Matteus 28,18 sier Jesus: «Jeg har fått all makt i himmelen og på jorden.» Dette gjør at Jehovas vitner trekker den slutning at erkeengelen Mikael er identisk med Jesus Kristus.

## Referanser


## Eksterne lenker
*
Mineralkortikoid

**Mineralkortikoider** er kortikosteroider, steroidhormoner produsert i binyrebarken som spiller en vesentlig rolle i elektrolytt- og vannbalansen i kroppen. 

Mineralkortikoidene virker ved å øke reabsorpsjonen av natrium i nyrenes distale tubuli, samtidig som utskillelsen av kalium øker. Vannutskillelsen følger natrium, og mineralkortikoidene øker på denne måten vanninholdet i kroppen, og opprettholder dermed blodtrykket. 

De viktigste naturlige rene mineralkortikoidene er aldosteron og desoksykortikosteron. Det så langt eneste syntetiske mineralkortikoidet er fludrokortison som i enkelte tilfeller brukes ved primær binyresvikt og Addisons sykdom. I tillegg har alle glukokortikoider i større eller mindre grad mineralkortikoid effekt, noe som kan bidra til bivirkningene.
Starr County

**Starr County** er et fylke i den amerikanske delstaten Texas. Det ligger i den sørlige delen av staten og det grenser mot Jim Hogg County i nord, Brooks County i nordøst, Hidalgo County i øst og mot Zapata County i vest. Det har også grense mot Mexico i sør.  

Starr Countys totale areal er 3 184 km² hvorav 16 km² er vann. I 2000 hadde fylket 53 597 innbyggere og administrasjonssenteret ligger i byen Rio Grande City. Fylket har fått navn etter James Harper Starr. 

*La Grulla
*Rio Grande City
*Roma
## Eksterne lenker
*
Steinlandsfjorden

**Steinlandsfjorden** er en fjord på vestsiden av Langøya i Vesterålen, i Øksnes kommune i Nordland. Fjorden har innløp mellom Stavneset i nord og Hundsholmen i sør og strekker seg rundt åtte kilometer sørøstover til fjordbotnen ved Tuva.

Vestsiden av fjorden er i dag ubebodd og veiløs. Det har imidlertid vært spredt bosetning der tidligere. Gården Gullvik var en av storgårdene i fjorden. På østsiden av fjorden går riksvei 821 mot Myre, og på den siden er det også en del bebyggelse. Fjorden er omkranset av høye fjell og har derfor relativ liten bosetting. Mellom gårdene Steinland og Åsen ligger Snykolla, som er det høyeste fjellet på Langøya. Stedet Steinland, som har gitt navn til fjorden, ligger på østsiden. 

De plassene som det fremdeles har bosetting er Lønnskog, Bollvåg, Stranda, Steinland, og det som betegnes som Fjorden, som er bunnen av fjorden og består av flere tidligere større gårder som har gitt navn til de forskjellige plassene. Denne delen av Steinlandsfjord hadde tidligere postadresse Elvenestrand, mens bygdene ytterst i fjorden lå til Steinland. Begge plassene hadde tidligere både postkontor og butikk. Skolen lå på Steinland og var opprinnelig en internatskole. Dette endret seg etter at veien ut langs fjorden ble ferdigstillet. 

Frem til slutten av 1970-tallet var det drift på de fleste småbrukene i bygdene i fjorden, men en etter en la ned på grunn av liten lønnsomhet og fraflytting. Bygdene langs fjorden har aldri hatt mange arbeidsplasser, og innbyggerne har alltid pendlet til de større stedene Myre og Sortland. Her har særlig fiskeindustrien vært en viktig inntektskilde for bygdefolket, men dette har endret seg i de senere år. Etter at skole, post og butikk ble lagt ned, har det vært en negativ utvikling mht bosetting og folketall. En periode på 1990-tallet var det i all hovedsak eldre innbygger. Dette har endret seg og i de siste årene er det flere yngre som har bosatt seg i bygdene langs fjorden.

På Flatholmen i Steinlandsfjorden finnes en gravplass som sannsynligvis stammer fra vikingtida. Gravplassen har 15 graver, hvorav 8 båtformede. Det finnes også flere tufter etter samisk bosetting, både på gården Elvenes og i Strompedalen. 

Skolen ligger på Myre og barna må ha transport til skolen.

## Referanser




## Eksterne lenker
* Om gravplassene på Flatholmen, fra nettstedet skulpturlandskap.no
Galveston County

**Galveston County** er et fylke i den amerikanske delstaten Texas. Det ligger i den sørøstlige delen av staten og det grenser mot Harris County i nord, Chambers County i nordøst og mot Brazoria County i vest. 

Galvestone Countys totale areal er  km² hvorav  km² er vann. I 2010 hadde fylket  innbyggere og administrasjonssenteret ligger i byen Galveston. Fylket ble opprettet i 1838 i den daværende republikken Texas og har fått sitt navn etter City of Galveston. 

## Byer
*Bayou Vista
*Clear Lake Shores
*Dickinson
*Friendswood
*Galveston
*Hitchcock
*Jamaica Beach
*Kemah
*La Marque
*League City
*Santa Fe
*Texas City

## Referanser

## Eksterne lenker
*
Cienfuegos

**Cienfuegos** er en havneby på sørkysten av Cuba. Den ble grunnlagt i 1819, ligger 250 km. sør for Havanna, har rundt 150&nbsp;000 innbyggere og er provinshovedstaden i provinsen Cienfuegos. Byen regnes som en av Cubas vakreste med sine mange praktbygninger i spansk kolonistil. Smijernarbeidet på noen bygninger er blant det beste innen spansk smijernstradisjon, og det sier ikke så rent lite. I 2005 ble en stor del av byen fredet av UNESCO og ble erklært for å være det beste eksemplet på tidlig spansk byggeskikk og byplanlegging i den nye verden.

På Cuba kalles byen gjerne «Sydens Perle» (*Perla del Sur*) eller «Havets By» (*Ciudad del Mar*). Oversatt til norsk betyr *Cienfuegos* de «hundre flammer». Dette grunnet alle smijernsdekorasjonene. 

## Historie
Da spanjolene kom til området tidlig i det 16. århundre kalte de området *Cacicazgo de Jagua* (Jaguas maktområde), trolig oppkalt etter indianerne som bodde der. De gode havneforholdene, logistiske behov i forbindelse med plyndringen av Aztekerne i Mexico samt behovet for å beskytte gullfrakten tilbake til Spania mot sjørøvere, gjorde at spanjolene i 1745 bygget festningen *Castillo de  Nuestra Señora de los Angeles de Jagua*. 

I 1819 var det vokst fram en landsby ved festningen, i hovedsak befolket av franske innvandrere fra Louisiana og Frankrike. Landsbyen ble kalt *Fernardina de Jagua*, oppkalt etter den spanske kongen Ferdinand VII http://www.cuba-junky.com/cienfuegos/cienfuegos-city-home.htm. I 1829 hadde landsbyen utviklet seg til en småby og i 1880 fikk den bystatus. Byen endret da navn til *Cienfuegos*, oppkalt etter en spansk general og guvernør på Cuba. 

I nyere historie spilte Cienfuegos en rolle i oppstanden mot diktatoren og presidenten Fulgencio Batista. Den 5. september 1957 gikk en gruppe yngre marineoffiserer til væpnet opprør mot Batista. Opprøret ble knust og de gjenlevende flyktet opp i Escambray-fjellene i Las Villas der de i september 1958 sluttet seg til styrkene til Che Guevara og Camilo Cienfuegos.

## Næringsliv
Tilnavnet «Havets By» tilsier at Cienfuegos står sterkt innenfor fiske og fiskeforedling. Varmtvannsreker, languster (hummer) og et variert antall fiskesorter bringes i land og foredles ved industribedrifter der hygiene og renhold står i høysetet. Her slipper man ikke inn i produksjonslokalene uten desinfiserte sko, hvit frakk og hodeplagg. Som en av Cubas viktigste havnebyer, står byen også sentralt i skipstrafikk, bunkring, handel og eksport av særlig sukker, kaffe og tobakk. Turismen er relativt godt utviklet og byens hoteller står på ingen måte tilbake for hotellene i Havanna når det gjelder standard og service. 

I likhet med Havanna og Santiago de Cuba har Cienfuegos mange dyktige kunstnere, og så vel billedkunst som skulpturell treskjæring synes å ha et godt miljø. I musikklivet har byen utmerket seg ved Benny Moré som er en av Cubas fremste musikere og komponister.

## Referanser


## Eksterne lenker
* 
* Nettside til Cienfuegos (spansk)
* Om Cienfuegos på UNESCOs verdensarv-liste på whc.unesco.org
* Om Cienfuegos og dets severdigheter på www.cuba-junky.com
Holberg-suiten

***Fra Holbergs tid***, med undertittelen ***Suite i gammel stil***, opus 40, (best kjent som ***Holberg-suiten***), er et musikkverk komponert av Edvard Grieg, og fullført i august 1884. 

Suiten ble skrevet i anledning av 200-års jubileet for forfatteren Ludvig Holbergs fødsel (1684-1754).

Stykket ble først komponert på klaver. I september 1884 fullførte han også et arrangement av suiten for strykeorkester.

Verket ble urfremført i Bergen 15. mars 1885.

Grieg har benyttet barokkens suitestil og formprinsipper for å gjenskape stemninger fra Holbergs tid, samtidig som han evner å la musikken gjennomsyres av sin egen personlige stil. Det har blitt hevdet at han fikk inspirasjonen til dette verket i Lofthus i Hardanger. Grieg skal spøkefullt ha omtalt suiten som et «parykkstykke».

Suiten er tilegnet fru Erika Lie-Nissen.

## Form
Suiten består av en introduksjon og fire danser. Den har følgende satser:
#Praeludium (Allegro vivace)
#Sarabande (Andante)
#Gavotte (Allegretto)
#Air (Andante religioso)
#Rigaudon (Allegro con brio)

## Referanser
Bayamo

**Bayamo** er provinshovedstaden i provinsen Granma på Cuba, og er en av de største byene i den gamle provinsen Oriente. 

Byen ble grunnlagt av spanske kolonialister 5. november 1513 på bredden av *Bayamo* elven. Bayamo fikk bystatus i 1827. Værmessig påvirkes byen av en kraftig innlandsvind i deler av året. 

## Eksterne lenker
* 
* Bayamos hjemmeside
Drevsjø

**Drevsjø** er det største tettstedet i Engerdal kommune i Innlandet. Drevsjø ligger rett ved innsjøen Drevsjøen, som er langgrunn. Innsjøen blir mye brukt til bading om sommeren.

Stedet har næringsvirksomhet innen dagligvarehandel og fungerer som et sentrum for Engerdal. Det er også tennisbane, fotballbane og bilcrossbane på stedet. Et par kommunale og statlige institusjoner finnes også der, som sykehjem, helsesenter og asylmottak. Det gamle lageret til samvirkelaget (COOP) har blitt et nytt bibliotek og ungdomshus. Samfunnshuset «Fjellvang» er scene for bl. a. «Drevsjørevyen» og den lokale bingoen. Kommunens største sagbruk, Drevsjø Trelast, befinner seg også på Drevsjø. Drevsjø kirke befinner seg på toppen av «kirkebakken», midt i Drevsjø sentrum. Den er også den eldste kirka i kommunen.

## Kulderekord
Drevsjø innehar kulderekorden for Innlandet fylke på -47,0 °C, satt den 10. januar 1987.

## Referanser
Nordlandssykehuset Vesterålen

**Nordlandssykehuset Vesterålen** er et sykehus på Stokmarknes i Hadsel kommune i Nordland. Sykehuset er lokalsykehus for kommunene i Vesterålen: Hadsel, Sortland, Bø, Øksnes og Andøy med til sammen ca. 30 000 innbyggere. Sykehuset har vært en del av Hålogalandssykehuset HF, men det ble fra 1. september 2006 del av Nordlandssykehuset HF under navnet Nordlandssykehuset Vesterålen.  Sykehuset har kirurgisk og medisinsk akuttberedskap og fødeavdeling. Sykehuset har cirka 400 ansatte. Sykehuset er tegnet av Boarch arkitekter, og hadde en kostnad på ca.  millioner kroner. Bygging av nytt sykehus startet i oktober 2010, og ble tatt i bruk 23. mai 2014. Statsminister Erna Solberg og helseminister Bent Høie foretok den offisielle åpningen 20. august 2014.

Den felles legevaktsentralen for Vesterålen ligger på Nordlandssykehuset Vesterålen.

## Referanser


## Eksterne lenker
*Nordlandssykehuset Vesterålens nettside
20 år med oss – Vem é dé du vill ha

***20 år med oss – Vem é dé du vill ha*** er et musikkalbum fra 2002 utgitt av Kikki, Bettan & Lotta.

## Vem é dé du vill ha
***''Vem é dé du vill ha*** er en sang på svensk, skrevet av Thomas G:son og Calle Kindbom og framført av Kikki, Bettan & Lotta i Melodifestivalen 2002.

## Sporliste
### Musikkalbum (20 år med oss - Vem é dé du vill ha)
# Kikki, Bettan & Lotta: «Vem é dé du vill ha» (G:son/Kindbom)
# Kikki: «Fri» (Diedricson/Ubeda/Georgsson)
# Lotta: «Hela världen öppnar sig» (Jarl Carlsson)
# Chips: «Dag efter dag» (Holm/Söderberg)
# Bettan: «Då lyser en sol» (Lasse Holm)
# Lotta: «100%» (Torgny Söderberg)
# Chips: «Our Love is over» (Holm/Söderberg)
# Bobbysocks: «La det swinge» (Rolf Løvland)
# Lotta: «Klia mej på ryggen» (Claes-Göran Lewerin)
# Kikki: «Bra vibrationer» (Holm/Forsman)
# Bettan: «Ängel i natt» (Applegate/Rush/DeRouge/Mende/Andreasson)
# Lotta: «Fyra Bugg & en Coca Cola» (Wendt/Lundh)
# Kikki: «Easy Come, Easy Go» (Lord/Gunnarsson)
# Bettan: «Lys og varme» (Åge Aleksandersen)
# Lotta: «Juliette & Jonathan» (Söderberg/Forsberg)
# Kikki: «Jag har börjat leva nu» (Lasse Holm)
# Bettan: «Together Again» (Buck Owens)
# Wizex: «Miss Decibel» (Holm/Lengstrand)
# Lotta Engberg & Göran Folkestad «Sankta Cecilia» (Folkestad/Benckert)
# Bettan: «I evighet» (Torhild Nigar)

### Singel (Vem é dé du vill ha)
#«Vem é dé du vill ha»
#«Vem é dé du vill ha» (instrumental)

## Eksterne lenker
* 
* ''20 år med oss &ndash; Vem é dé du vill ha''
Liberty County (Montana)

**Liberty County** er et fylke i den amerikanske delstaten Montana. Det ligger nord i staten og det grenser mot Toole County i vest, Pondera County i sørvest, Chouteau County i sør og mot Hill County i øst. Det har også grense mot Canada i nord.

Liberty Countys totale areal er 3&nbsp;748 km² hvorav 45 km² er vann. I 2000 hadde fylket 2&nbsp;158 innbyggere og administrasjonssenteret ligger i byen Chester.  
## Eksterne lenker
*
Caibarien

**Caibarién** er en mindre havneby som ligger på Cubas nordkyst i provinsen Villa Clara. Byen har vel 40&nbsp;000 innbyggere og var i tiden før revolusjonen i 1959 en viktig utskipningshavn, hovedsakelig for sukker og frukt til USA. Etter at USA i 1962 innførte handelsblokade av Cuba, har byen mistet sin betydning og preges av tilbakegang. 

## Eksterne lenker
*
Souleymane Mamam

**Souleymane Mamam** (født 20. juni 1987 i Lomé) er en togolesisk fotballspiller. Han er en offensiv midtbanespiller.

Mamam kom til Manchester United i august 2003. På grunn av problemer med arbeidstillatelse ble han straks utlånt til den belgiske andredivisjons-klubben Royal Antwerpen. Etter 2007-sesongen fikk han ikke fornyet kontrakt med United, og undertegnet derfor en ny ettårskontrakt med Royal Antwerpen.

Sommeren 2008 gikk kontrakten med Antwerpen ut. Mamam har siden vært på prøvespill i flere britiske klubber, men har pr. oktober 2008 ikke noen ny, fast klubb.

I mai 2001 ble han ifølge FIFA den yngste spiller som noensinne har spilt i en VM-kvalifiseringskamp, da han spilte for  mot  i en alder av 13 år og 310 dager. Andre kilder oppgir imidlertid Mamams fødelsår til 1985, noe som tilsier at han i såfall var 15 år og 310 dager da han debuterte.

## Karriere som spiller (alle turneringer)

## Referanser

## Eksterne lenker
*
Glacier County

**Glacier County** er et fylke i den amerikanske delstaten Montana. Det ligger nord i staten der det har grense mot Canada. Det grenser mot Flathead County i vest, Pondera County i sør og mot Toole County i øst.

Glacier Countys totale areal er 7&nbsp;866 km² hvorav 110 km² er vann. I 2000 hadde fylket 13&nbsp;247 innbyggere og administrasjonssenteret ligger i byen Cut Bank som også er fylkets største by. 
## Eksterne lenker
*
Carlos Eduardo de Castro Lourenço

**Carlos Eduardo de Castro Lourenço**, kjent som **Rincón** (født 31. mai 1987), er en brasiliansk fotballspiller som for tiden er klubbløs.

## Referanser


## Eksterne lenker
* 
* Rincóns profil hos Troyes AC offisielle hjemmeside
Confédération Mondiale des Activités Subaquatiques

**Confédération Mondiale des Activités Subaquatiques (CMAS)** er verdens undervannsføderasjon. CMAS er en internasjonal paraplyorganisasjon for dykkeskoleorganisasjoner. Den ble opprettet i Monaco den 10. januar  1959. I Norge er CMAS representert ved Norges Dykkeforbund.

CMAS sine kurs inneholder teori og praksis, og involverer mellom annet fysikk, anatomi og teknologi.

## Kvalifikasjoner og sertifiseringer

CMAS har et stjernesystem for å gradere dykkerne og instruktørenes kvalifikasjoner og sertifiseringer:

**Sertifiseringer innen [[Apparatdykking]]**
* 1 stjerne – Grunnleggende nivå
* 2 stjerner – Kompetent dykker
* 3 stjerner – Dykkeleder for fritidsdykkegrupper
* 4 stjerner – Dykkeleder for prosjektdykking

**Sertifiseringer innen [[Fridykking]]**
* 1 stjerne – Fridykker
* 2 stjerner – Fridykker
* 3 stjerner – Fridykker
De forskjellige nivåene innen fridykking sier noe om oppnådde krav i forhold til praksis og teorikunnskap.

**Instruktørsertifiseringer**
* 1 stjerne – Bassengøvelser og forelesninger
* 2 stjerner – Instruktør i åpent vann
* 3 stjerner – Utdanner instruktører
* Nitrox instruktør
* Bekreftet Nitrox instruktør
* Fotoinstruktør – Nivå I
* Grottedykkeinstruktør – Nivå II
* Marineteknikkinstruktør – Nivå I
* Apneainstruktør
* Rebreatherinstruktør

**Spesialitetssertifiseringer**
* Grunnleggende Nitroxdykker
* Avansert Nitroxdykker
* Nattdykk
* Søk og redning
* Fotograf nivå III
* Grottedykker nivå II
* Marinteknikk nivå I
* Rebreatherdykker

**[[Apnea]]**
* Apnea nivå I
* Apnea nivå II
* Apnea nivå III

## Sporter
CMAS organiserer følgende sporter:
* Undervannsrugby
* Undervannshockey
* Finnesvømming
* Undervannsfotografering
* Undervannsjakt
* Undervannsskarpskyting
* Apnea

## Se også
* Dykking

## Eksterne lenker
* 
* 
*  Norges Dykkeforbund er tilknyttet CMAS
Gretl

**gretl** er en statistikkpakke lisensiert under GNU General Public License. 

## Eksterne lenker
* 
* gretl project page at SourceForge
Apné

:*For fridykkerdisiplinen Apnea, se [[apnea]]*
**Apné** (engelsk (am): *apnea*, engelsk (br): *apnoe*, gresk *απνοια*, fra *α-*, nektende, *πνεειν*, å puste) er et teknisk begrep for suspensjon av ekstern pusting. 

Apne, eller apnoea, betyr *ikke pust* og brukes i medisinsk terminologi om grader av pusteproblemer, særlig om søvnapne, ufrivillig pustestopp under søvn, men omfatter teknisk sett alle typer pustestopp, også når man frivillig «holder pusten», ved inntak av medikamenter, mekanisk (ved kvelning), som en konsekvens av nevrologisk sykdom eller traume eller at luftveiene tetter seg av annen årsak.

Ved en sentral apné brukes ingen av pustemusklene og volumet av lungene forblir uforandret. Avhengig av luftveienes tilstand kan det enten være flyt av gasser mellom lungene og blodet. Gassutveksling internt mellom lungene og blodet samt cellepusting er ikke påvirket.

Ved en obstruktiv apné arbeider musklene kraftig i et forsøk på å puste, som regel med dårlig resultat. 

## Eksterne lenker
Dane

**Dane** kan sikte til:

* Danske, person fra Danmark
* Danene, personer fra den danske halvøy, samt tilhørende øyer og kolonier
* Dane County, et fylke i den amerikanske delstaten Wisconsin
* Å dåne, å besvime

Personer
* Eric Dane, amerikansk skuespiller
* Esben Selvig, musiker med artistnavnet «Dane» eller «Dansken»
Ondoher

**Ondoher** (1787 – 1944 T.T.) er en figur fra J.R.R. Tolkiens fiktive verden Midgard. Han etterfulgte sin far, Calimehtar, i året 1936 av det tredje tidevervet som den 31. kongen av Gondor. Hans datter Fíriel giftet seg med prins Arvedui av Arthedain.

I 1944 tredje tideverv invaderte *Vognrytterne* Gondor fra øst mens deres allierte, Haradrim, invaderte Gondor fra sør. Ondoher og hans eldste sønn Artamir ledet hovedarmeen like opp til Morannon (den svarte port) hvor de støtte på *Vognrytterne* og kjempet mot dem. den venstre flanken av Ondohers hør ble ledet av *Adrahil*, prinsen av Dol Amroth. Høyre flanke ble ledet av *Minothar*, kapteinen av Gondors armeer, og senteret av hæren ble ledet av Ondoher selv.

I det følgende slaget ble Ondoher drept sammen med sin eldste sønn og arving Artamir, og Gondors hær ble beseiret. En del av hæren forsvarte Ithilien mens Adrahil fikk hjelp av general Eärnil som hadde overvunnet Haradrim.

Selv om Eärnil til slutt beseiret *Vognrytterne* ble det kjent av også Ondohers andre sønn *Faramir* (som ikke må forveksles med Faramir, bror av Boromir) ble drept med sin far selv om loven egentlig sa at minst en arvtaker skulle ha blitt igjen.

Ingen med gyldig krav til tronen kunne bli funnet, og Arvedui av Arthedain gjorde derfor krav på tronen. Selv om Arvedui hadde et sterkt krav til tronen på grunn av at hans kone Fíriel (Ondohers datter), som etter de gamle Númenoreanske lovene nå skulle ha blitt den regjerende dronningen. Dette skjedde ikke, og tronen ble gitt til general Eärnil av Gondors Riksforstander Pelendur, og da Eärnil ble konge ble han kjent som Kong Eärnil II.

Ondoher var kalt *Ondohir* i den første utgaven av *[[Atter en konge]]*.
Stempel

Et **stempel** er en sylinderformet gjenstand som beveger seg i et tilsvarende sylinderformet hulrom.

## Stempel i motorer

I en stempelmotor beveger stempelet seg i det sylinderformede hulrommet i en motorblokk. Stempelet er koblet til veivakselen via en stang som kalles råde. Rommet i sylinderen over stempelet er fylt med en bensin-luftblanding som antennes og trykker stempelet nedover med stor kraft. Stempelbevegelsene fra det ene dødpunktet til det andre kalles takter. 

Med unntak av den dobbeltvirkende stempelmotoren har man alltid ett stempel for hver sylinder.

Stempelet i motorer har en eller flere stempelringer, pakninger, som ligger i spor på utsiden av stempelets sylinderflate og som skal hindre at trykket på den ene siden av stempelet lekker over på den andre.

Stempler brukes også i en type kompressor.

## Stempel i hydraulikk

Ved bruk av hydraulikk brukes vanligvis en olje i en hul sylinder med et bevegelig stempel. Stillingen på stempelet bestemmes av oljemengden på hver side av stempelet, og brukes til å flytte andre gjenstander med stor kraft. Bruksområder for dette er bremser i biler og styringen av grabben på gravemaskiner.

## Stempel i sprøyter i helsevesenet

I spøyter, som brukes til medikamentoppløsninger, er stempelet en sylinderformet gummigjenstand med stempelarm i plast. Tidligere var sprøyter for medikamenter vanligvis laget med glassylinder og metallstempel.

## Stempel for dokumenter / kontorbruk

Et stempel betegner også et håndtak med en trykkflate i gummi med bokstaver og eventuelt en logo som er speilvendt slik at blekk på stempelet kan lage et avtrykk på et dokument med tittel, navn, institusjon, adresse, telefonnummer, myndighetsnummer eller dato.

## Stempel til merking av metall
I metallindustrien brukes stempel med bokstaver og tall for å slå inn merking som serienummer og lignende. Navn på slike stempel er for eksempel pregstempel, bokstavstanse eller slagstempel.

## Se også
* Firetaktsmotor
* Sprøyte
338 skvadron

**338 skvadron** var en jagerflyskvadron i det norske Luftforsvaret. Den ble etablert 15. februar 1954 på Sola flystasjon og opphørte 1. april 2019 på Ørland flystasjon.

## Historie
Da Norge ble medlem av NATO i 1949, gikk det to år før Stortinget vedtok å gjøre Ørland hovedflystasjon til en permanent flystasjon i henhold til NATO-standard. I 1954 var arbeidet kommet så langt at den kunne taes i bruk, og den 31. mai landet den første jagerskvadronen på Ørlandet. I oktober samme år flyttet 338 skvadron fra Sola til Ørland, og hadde siden sitt faste tilholdssted på stasjonen. Oppsetningen var da på 5 piloter, 15 teknikere og 5 F-84 Thunderjet. Fra 1960 til 1966 var skvadronen oppsatt med F-86F Sabre. I 1966 ankom F-5 Freedom Fighter. Primæroppgaven var luft-til-bakke operasjoner. F-5-ene regjerte helt frem til i 1985, da F-16 Fighting Falcon kom.

1. august 2001 ble 338 Norges nye offisielle tigerskvadron, og trente jevnlig sammen med tigerskvadroner fra hele verden.

## Oppdrag i Afghanistan
Fra 1. oktober 2002 til 31. mars 2003 deltok Norge og 338 skvadron (og begge skvadronene i Bodø) med 6 F-16 AM, og til sammen rundt 120 personer i kampen mot terrorisme ut fra Manas Air Base i Kirgisistan. Oppdraget var tilstedeværelse og støtte for bakkestyrker i Afghanistan (CAS), og resulterte i flere skarpe leveringer av våpen for skvadronens flygere.

## Nedleggelse
14. juni 2012 vedtok Stortinget at 338 skvadron skulle legges ned. Driften ble avsluttet 1. april 2019 og de syv flyene ble overført til 331 skvadron.

## Bilder

111209 Republic F-84G Thunderjet Royal Norwegian Air Force (9547377104).jpg|F-84 Thunderjet i 338 skvadronens farger.
Northrop F-5B Freedom Fighter, Norway - Air Force AN1874228.jpg|F-5 Freedom Fighter fra 338 skvadron
671 is an F-16AM from the Norwegian Air Force's 338 Skv..jpg|Et F-16 AM fra 338 skvadron


## Referanser
Fíriel

**Fíriel** er en figur fra J.R.R. Tolkiens fiktive verden Midgard.

Som datter av kong Ondoher av Gondor ble Fíriel giftet bort til prins Arvedui av Arthedain i år 1940 T.T., i den tiden da Arveduis far kong Araphant inngikk en allianse med Fíriels far kong Ondoher. Denne alliansen viste seg fruktesløs siden ingen av sidene kunne sende hjelp til den andre da begge kongerikene var under angrep: Arnor av Angmar og Gondor av *Vognrytterne*.

I løpet av *slaget ved leiren* ble Ondoher og begge sønnene Artamir og Faramir ble drept, noe som betydde at ifølge Númenors gamle lover så skulle Fíriel nå bli den regjerende dronningen av Gondor. Arvedui brukte dette, i tillegg til det faktum at han selv var direkte etterkommer av Isildur, som et argument i hans krav til Gondors trone, men dette kravet ble avvist. Istedenfor var det Eärnil II som ble konge.

Fíriel ble igjen med sin mann i nord, og da Arthedain ble ødelagt og oppløst av Angmar flyktet han antakeligvis med sin sønn Aranarth til Lindon.
NATO Response Force

**NATO Response Force** (**NRF**) er en multinasjonal militærstyrke underlagt NATO som ble vedtatt opprettet under NATOs toppmøte i Praha i november 2002. Styrken ble imidlertid ikke formelt opprettet før 15. oktober 2003. Den består per 2022 av cirka  soldater, og skal være «en langt mer moderne og fleksibel styrke enn NATOs tidligere reaksjonsstyrker, som Allied Mobile Force/Land.» Den inkluderer styrker fra flere land som ikke er medlem av NATO: Finland, Sverige, Ukraina og Georgia.

For å kunne oppfylle kravene som ble stilt til NATO-landene, måtte blant annet Danmark tilegne seg en maritim transportkapasitet. Dette ble gjort gjennom ARK-prosjektet (dansk: *ARK-projektet*). Skipene i prosjektet blir stilt til rådighet for NATO Response Force.

## Aktivering
I februar 2022 ble styrken aktivert for første gang på bakgrunn av Russlands invasjon av Ukraina. Inntil dette hadde styrken kun blitt aktivert for å bistå med katastrofehjelp og sikkerhet ved arrangement.

## Se også
* Joint Expeditionary Force
* Allied Rapid Reaction Corps

## Referanser


## Eksterne lenker
* 
*  Offisiell artikkel om NATO Response Force
Adnan Hajj

**Adnan Hajj** er en libanesisk freelancefotograf som jobber i Midtøsten. Han jobbet for Reuters i over ti år, frem til 2006.

Han er kjent for et antall dramatiske fotografier fra Midtøsten-konflikten, og et antall av disse har det blitt satt spørsmålstegn ved, etter at minst to har vist seg å være manipulert før de ble utgitt. Det andre av disse bildene hadde også feil bildetekst, da den beskrev israelske bluss for missiler.

Den 6. august 2006, etter det første fotografiet ble avslørt i flere blogger, erklærte Reuters at de ville stoppe alt samarbeid med Hajj. Reuters hevdet at Hajj hadde forsøkt å fjerne støv fra bildet, og at de dårlige lysforholdene hadde gjort at han gjorde feil. Kritikere av denne forklaringen påpeker at dette er usannsynlig, da det resulterende bilde hadde en helt ny røyksøyle, kopier av bygninger og viste et gjentagende mønster som avslørt at minst 18 kopi-operasjoner hadde blitt foretatt på bildet.

Etter å ha fått påvist minst ett manipulert bilde til fra Hajj, bestemte Reuters seg den 7. august 2006 for å fjerne alle 920 fotografier av ham fra byråets database.

Andre spørsmål som stilles ved Hajjs fotografier inkluderer bilder av samme sted publisert på forskjellige datoer, en kvinne som tilsynelatende har mistet sitt hjem to ganger på to forskjellige steder og til forskjellige tidspunkter og to broer som gis samme navn.

## Se også
* Fotomanipulasjon

## Referanser
Kvantisering (fysikk)

**Kvantisering** i kvantemekanikk er en prosedyre for å definere et kvantemekanisk system. Resultatet av kvantiseringen er at størrelser ikke lenger kan ha vilkårlige verdier, men bare spesielle verdier som avhenger av Plancks konstant. Utgangspunktet for kvantisering er som regel et klassisk system formulert med analytisk mekanikk.

Kvantisering kan deles i førstekvantisering og annenkvantisering. Førstekvantisering vil si at energi, impuls, og tid er kvantisert, mens bølgefunksjonen og felter er klassiske. Schrödingerteori og alt eldre enn
den er førstekvantisert. Annenkvantisering vil si at også felter og kraftutvekslinger er kvantisert og resultatet av en annenkvantisering kalles en kvantefeltteori. Kraftutvekslinger er i annenkvantisert formalisme utveksling av  virtuelle partikler. Diraclikningen, statistisk kvantemekanikk, samt all partikkelfysikk er eksempler på annenkvantiserte teorier.

Det finnes flere skjemaer for kvantisering. De vanligste er
* Kanonisk kvantisering, som tar utgangspunkt i den klassiske hamiltonfunksjonenen.
* Veiintegralkvantisering, som tar utgangspunkt i den klassiske virkningen og Lagrangemekanikk.

## Se også
* Kanonisk kvantisering
* Veiintegralkvantisering
* Førstekvantisering
* Annenkvantisering
* Schrödingerteori
* Diraclikningen
* Standardmodellen
* Statistisk kvantemekanikk
Kvantisering

**Kvantisering** kan ha flere betydninger
* Kvantisering (fysikk)
* Kvantisering (billedbehandling)
* Kvantisering (lydbehandling)
Lamb County

**Lamb County** er et fylke i den amerikanske delstaten Texas. Det ligger nord i staten og det grenser mot Castro County i nord, Hale County i øst, Hockley County i sør, Bailey County i vest og mot Parmer County i nordvest.

Lamb Countys totale areal er 2&nbsp;636 km² hvorav 4 km² er vann. I 2000 hadde fylket 14&nbsp;709 innbyggere og administrasjonssenteret ligger i byen Littlefield. Lamb County har fått sitt navn etter George A. Lamb. 

## Byer
*Amherst
*Earth
*Littlefield
*Olton
*Spade
*Springlake
*Sudan
## Eksterne lenker
*
Floyd

*Floyd County i Georgia 
*Floyd County i Indiana 
*Floyd County i Iowa 
*Floyd County i Kentucky 
*Floyd County i Texas 
*Floyd County i Virginia
*Pink Floyd
Cottle County

**Cottle County** er et fylke i den amerikanske delstaten Texas. Det ligger nord i staten og det grenser mot Childress County i nord, Hardeman County i nordøst, Foard County i øst, King County i sør, Motley County i vest og mot Hall County i nordvest.

Cottle Countys totale areal er 2&nbsp;335 km² hvorav 1 km² er vann. I 2000 hadde fylket 1&nbsp;904 innbyggere og administrasjonssenteret ligger i byen Paducah. Cottle County har fått sitt navn etter George Washington Cottle. 
## Eksterne lenker
*
Nysgjerrige Nils (film)

***Nysgjerrige Nils*** er en animasjonsfilm, basert på den klassiske barnehistorien *[[Nysgjerrige Nils]]* av H.A. og Margret Rey. Den ble lansert i Norge den 4. august 2006. I den originale versjonen har Will Ferrell stemmen til «Ted, mannen i den gule hatten». Matthew O'Callaghan regisserte filmen. Filmen var under utvikling ved Imagine Entertainment i flere år, minst siden 1992 (og muligens flere år før det igjen). Manus ble skrevet av Michael McCullers, Dan Gerson, Rob Baird, Joe Stillman og Karey Kirkpatrick.

## Handling

Mens han er på besøk i Afrika adopterer Ted, som har på seg en gul hatt, ved en tilfeldighet den klumsete, rampete og nysgjerrige sjimpansen Nils og tar ham med seg tilbake til USA. Ted oppdager snart at Nils, som er søt *mesteparten* av tiden, kan være mer enn nok å holde styr på hvis Ted snur ryggen til eller forlater huset. Nils' nysgjerrighet får ham opp i de merkeligste situasjoner.

## Forskjeller mellom filmen og de opprinnelige bøkene
I bøkene hadde ikke mannen med den gule hatten noe fornavn, ei heller noen form for romantiske interesser. De opprinnelige bøkene fokuserer kun på Nils' eventyr, og at mannen får ham ut av problemene han steller til.

## Stemmer

## Annet
* Båten som går til Afrika, bærer navnet «H.A. Rey», navnet til den opprinnelige forfatteren av *[[Nysgjerrige Nils]]*-bøkene

## Lydspor
Lydsporet til filmen heter *Sing-A-Longs and Lullabies for the Film Curious George* og inneholder sanger av Jack Johnson. Den første uken etter lansering kom albumet på førsteplass på den amerikanske hitlisten, det første albumet til Jack Johnson som nådde så høyt, og det første albumet med filmmusikk som nådde så høyt siden lydsporet til *[[Bad Boys II]]* i august 2003.

## Eksterne lenker
* 
* 
* Informasjon om ''Curious George'' på houghtonmifflinbooks.com 
* Om ''Nysgjerrige Nils'' på Filmweb
Foard County

**Foard County** er et fylke i den amerikanske delstaten Texas. Det ligger nord i staten og det grenser mot Hardeman County i nord, Wilbarger County i øst, Baylor County i sørøst, Knox County i sør, King County i sørvest og mot Cottle County i vest.

Foard Countys totale areal er 1&nbsp;833 km² hvorav 3 km² er vann. I 2000 hadde fylket 1&nbsp;622 innbyggere og administrasjonssenteret ligger i byen Crowell. Foard County har fått sitt navn etter Robert Levi Foard. 

## Referanser
King County (Texas)

**King County** er et fylke i den amerikanske delstaten Texas. Det grenser mot Cottle County i nord, Foard County i nordøst, Knox County i øst, Stonewall County i sør og mot Dickens County i vest.

King Countys totale areal er 1 833 km² hvorav 3 km² er vann. I 2000 hadde fylket 356 innbyggere, det tredje minste antall innbyggere av USAs alle fylker, kun Loving County i Texas og Kalawao County på Hawaii har færre. Administrasjonssenteret ligger i byen Guthrie og King County har fått sitt navn etter William Philip King. 
## Eksterne lenker
*